hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu hu hu fr hu hu hu lt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu en hu hu ast hu hu hu hu hu hu hu hu hu hu hu hu hu nl hu hu hu de hu hu hu hu de hu hu hu hu de hu hu en fr hu hu hu hu en hu hu hu en
COSTA RICA KÖRUTAZÁS - az elveszett paradicsom 2022.09.21.-20222.10.02.
COSTA RICA KÖRUTAZÁS és PIHENÉS
2023. szeptember. 21  – október 2.
Playa Cativo – Golfo Dulce  teljes ellátással, programokkal, transzferekkel
Costa Ricába, oltottak és védettek szabadon utazhatnak.
Közép-Amerikába tett utunkon nem kötöttünk kompromisszumot, kizárólag az élmény vezérelt bennünket. Itt mindnyájan kicsit felfedezők és természettudósok lehetünk. Miközben a nézőpontunk az izgalmas és aktív programoknak köszönhetően rendkívüli lesz: függőhidakon kelünk át, vadvízi evezés trópusi folyón, zipline a lombkoronában, kajakozás és szuppolás a tengerben és a mangróveerdőben, sőt sznorkelezni és pecázni is lesz időnk…
Costa Rica ökológiai értelemben példát mutat a világnak. A turizmust is a természet védelmének szolgálatába állították. A helyszínek okosan, nem tiltva előlünk, de szabályok mentén felkereshetők. Megértve, hogy  a természet nem értünk szép, hanem nekünk IS, velünk együtt az. Ezért a fővárosból ellátogatunk az Arenal vulkánhoz, ahol termál patakokban fürödhetünk. Megállunk Sarapiqui erdejénél, ahol a ritkán látható állatvilággal ismerkedünk. Később a karibi oldal lagúnáihoz, a Tortugero park majmai és madarai világához hajózunk, majd  felkapaszkodunk a hegyekbe és a szemébe nézhetünk a kvézálnak a Dota köderdőkben.
A Golfo Dulce egy egyedlálló trópusi fjord, szállásunk pedig egy mese. Ide 45 perces hajóúttal juthatunk csak. A nemzeti park szívében a vad dzsungellel a hátunkban, sosem feledhető, egyszer az életben élmény vár itt ránk. Itt minden olyan mint a teremtés pillantában: amikor még együtt lehettünk világgal. Saját partunk előtt delfinekkel úszhatunk, bálnát figyelhetünk meg vagy koati családokkal sétálhatunk. Itt még felfedezők vagyunk és az állatok nem elkerítve, a mi szórakoztatásunkra trenírozva, hanem félelem nélkül élnek, szabadon.
A Paradicsomba való visszatérésünket úgy terveztük, ahogy arról csak álmodni lehet… VAN VISSZAÚT! Utunkat Kádas Csaba kíséri.
Szeptember 21. Budapest – Párizs - San José
Indulás Budapestről (06.15) európai átszállással. Kora esti érkezés (16.55) Közép-Amerika természeti kincsestárába, Costa Ricába. Érkezés este, transzfer a szállásunkra. Szállás: Holiday Inn Aurola
Szeptember 22. San José – Arenal vulkán (La Fortuna) – Tabacon hőforrások
Reggeli után séta a pici fővárosban, majd utazás (2,5 óra) északnyugat felé az Arenal vulkán nemzeti parkhoz. (13.00) Délután kirándulunk az Arenal alatti erdőben. Két-három órás utuk 15 hídon (melyből több a lombkoronába emel), kijelölt ösvényen vezet majd. Becsekkolás után termálfürdőzés a Tabaconban. Hihetetlen természetes medencék, mesebeli buja dzsungelben töltjük az estét, itt vacsorázunk is. Szállás: Arenal Manoa
Szeptember 23. Arenal – Sarapiqui
Reggeli után utazás Sarapiquibe, majd vidám vadvízi evezés után felfedezzük a közeli esőerdő szomszédságába épült szállásunk parkját. Itt számos madár és kétéltű is lencsevégre kerülhet. Vacsora és szállás: Selva Verdében
Szeptember 24. Sarapiqui – Pavona – Tortuguero NP
Reggeli után utazás (1 óra) a Karib-tenger partjára. Utunk átszeli Costa Rica világhírű banánültetvényeit. Pavonánál hajóra szállunk (12.00), mert a Tortuguero nemzeti parkba csak hajókkal juthatunk be (1,5 óra) a Suerte folyócskán és a Tortuguero lagúnán. A park a tengerpart menti mocsarak és lagúnák ökoszisztémáját védi. Kertünkben saját békaovi, lepkekert is lesz, de szállásunk verhetetlen értéke, hogy kiléphetünk arra a védett vad partszakaszra, ahol esténként teknős rakja majd tojásait. Kis pihenő után átsétálunk Tortuguero falucska színes forgatagába és megnézzük a teknősvédelmi központot is. Vacsora (18.45) után opcionális kirándulás (19.30/21.00) helyi parkőrökkel a tojásrakás megfigyelésére (fotózni tilos). A tojásrakás páratlan, felemelő eseményét saját szemünkkel is megnézhetjük (külön regisztrációval és belépővel 30 USD érkezés után rendezhető) este. Vacsora. Szállás Mawamba
Szeptember 25. Tortuguero NP (Karibi tengerpart)
Reggeli hajós kirándulás (1,5 óra) a lagúnákon a nemzeti park élővilágának felfedezésére. Délelőtt saját kertünk bejárása (lepke farm, béka-ovi, lajhárok, leguánok, madarak) Napközben ebéd és pihenés. Délután opciós hajós kirándulás a nemzeti parkban. Este vacsora. Szállás Mawamba
Szeptember 26. Tortuguero – Siquirres – Cartago – Dota
Hajnalban (05.30) önálló séta a parton, kis szerencsével a kis teknősök első útját is láthatják a korán kelők. Reggeli után (09.00) visszahajózunk Pavonaba (1,5 óra), majd buszunkkal felkapaszkodunk a Közép-Amerika földnyelv közepén húzódó hegyvidék felhőerdeibe. Útban megálló (16.00) szebb kilátópontokon és Cartago katedrálisánál. Estére (18.00) felérünk a Talamanca hegység gerincére (2.500 m), ahol a trópusokon hihetetlenül friss levegő és alacsony hőmérséklet vár ránk, majd lekanyarodunk a Dota völgybe. Vacsora és szállás a kolibrik kertjében, a Trogon Lodge-ban.
Szeptember 27. Dota - Cerro de la Muerte - Golfito (Csendes-óceán)
Reggeli előtt (06.00), frissítő kávénk után a napfelkeltét a köderdő csodálatos madarainak, különösen a kvézáloknak szenteljük. Közép-Amerika legszebb madara már szinte csak itt figyelhető meg. A maja és azték világ legdrágább madártollait adó szárnyas mára Costa Rica híres felhőerdőiből is kiszorulni látszik (Monteverde) a helytelen emberi zavarás miatt, de ez a gyönyörűséges madár itt a Quetzal parkban még megfigyelhető (tudjuk hol). A quetzalok után még picit kalandozunk a völgyben, mert a csodás madárfajok (tukánka, kolibrik) reggel aktívabbak. Reggeli után elhagyjuk a Dota völgyet. Dotából délnyugatra kanyarodunk. A közeli hegycsúcsnál, Cerro de la Muerte (3.451 m) sétálunk egy órát, szerencsés időben egyszerre látjuk a Karibi-tengert és a Csendes-Óceánt is. Innen lekanyargunk az óceán partjára és továbbhaladunk Costa Rica alig látogatott déli területei felé. Célunk a csodálatosan nyugodt Golfo Dulce vidéke. Ez a trópusi fjord világviszonylatban is páratlan tengeri ökoszisztéma otthona és a környező nemzeti parkok még vad, trópusi élőhelyet rejtenek. Golfito-ból elbúcsúzunk buszunktól és 45 perces hajóúttal az öböl mélyére, az esőerdők lábához, közvetlenül a tengerparti szállásunkra érkezünk. Vacsora és szállás a Playa Cativoban.
Szeptember 28. Playa Cativo - Esquinas mangróve erdő
Reggeli után kajakozós kaland az Esquinas deltavidékén egy gyönyörű mangroveerdő mentén. Az öbölben minden alkalommal pöttyös delfinek hadával, palackorrú delfinekkel találkozhatunk. A szállás kajakjai, szörfjei (SUP) térítésmentesen használhatók, a környező ösvények önállóan is felderíthetők. Ebéd, vacsora és szállás
Szeptember 29. Golfo Dulce
Reggeli után félnapos hajózás a Golfo dulcéban. A három delfinfaj mellett hosszúszárnyú bálnákhoz (ilyenkor nevelik borjaikat a környéken), cetcápához és teknősökhöz is lehet szerencsénk. Délután saját kajakjainkkal átevezhetünk a közeli öbölbe, ahol hatalmas arapapagáj kolóniák tanyáznak. Ebéd, vacsora és szállás
Szeptember 30. Cativo - Piedras Blancas NP
Reggeli után kirándulás a Piedras Blancas nemzeti parkba. A nemzeti parkban él Közép-Amerika mind a négyféle majomfajtája, a két és háromujjú lajhár, jaguár, tapír, tamandua (hangyász), coati (ormányos medve), mosómedve, pecari (vaddisznó) és több száz madár, kétéltű- és hüllőfaj. Ebéd, vacsora és szállás
Október 1. Cativo - Puerto Jimenez – San José
Reggeli után szabadprogram, majd hajós transzfer Puerto Jimenez repülőterére, repülés San Joséba. Idő függvényében ajándékkosarak megtöltése a reptér a közelében. Szállás a San Joseban.
Október 1. San José
Reggeli után szabadprogram, opciós kávé és kakóöltetvénylátogatással. Repülés este haza (19.50).
Október 3. Párizs – Budapest
Átszállás Európában (15-16.15). Érkezés Budapestre este (17.50).
Részvételi díj (min. 16 fő):              998.900 Ft/fő
4 éj tengerparti hosszabbítás:            930.900 Ft/fő
8 fős felár:                                 378.500 Ft/fő
10-14 fős felár:                          208.500 Ft/fő
+ Repülőjegyek (illetékkel):          446.500/fő-től
Budapest – átszállás – San Jose, San Jose – átszállás – Budapest A légitársaságok az árváltoztatás jogát a jegykiállításig fenntartják!
A részvételi díj tartalmazza: programokat, belépőket, magyar és helyi idegenvezetéssel, szállást a fent említett szállásokon, kétágyas elhelyezéssel, teljes v. fél panziós ellátást program szerint (9 vacsora, 6 ebéd), transzfereket. Egyágyas felár: 403.900 Ft/fő
A részvételi díj nem tartalmazza: a nem kötelező tételeket: borravalókat (40 USD), utazásképtelenségi biztosítást, BBP biztosítást, személyes kiadásokat (telefon, hordárok stb.)
ÉRDEKLŐDÖM AZ ÚT IRÁNT
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours